PATVIRTINTA

Krekenavos lopšelio-darželio „Sigutė“

direktoriaus 2020 m. spalio 28 d.

įsakymu Nr. V-79

**VAIKŲ, SERGANČIŲ LĖTINĖMIS NEINFEKCINĖMIS LIGOMIS, SAVIRŪPOS PROCESO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vaikų, sergančių lėtinėmis neinfekcinėmis ligomis (toliau – LNL) savirūpos proceso organizavimo tvarkos aprašas (toliau – Aprašas) nustato vaikų savirūpos proceso organizavimą Panevėžio r. Krekenavos lopšelyje-darželyje „Sigutė“ (toliau – lopšelis-darželis), lopšelio-darželio atsakomybes ir pareigas, tėvų (globėjų) atsakomybes ir pareigas.

2. Aprašo tikslas – užtikrinti sklandų savirūpos proceso organizavimą lopšelyje-darželyje.

3. Vaiko, sergančio LNL, savirūpos įgyvendinimo procese dalyvauja tėvai (globėjai), lopšelio-darželio direktorius ar jo įgaliotas atstovas, lopšelio-darželio visuomenės sveikatos priežiūros specialistas (toliau – VSPS), vaiką ugdantys mokytojai ir kiti švietimo pagalbos specialistai.

4. Savirūpos procesas organizuojamas atsižvelgiant į vaiko poreikius ir tikslias gydytojų rekomendacijas pagal vaiko tėvų (globėjų) ir lopšelio-darželio darbuotojų parengtą savirūpos planą
(1 priedas).

5. Aprašas parengtas vadovaujantis:

5.1. Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2019 m. gruodžio 11 d. įsakymu Nr. V-1428/V-1465 „Dėl Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymo Nr. V-1035/Isak-2680 „Dėl visuomenės sveikatos priežiūros organizavimo mokykloje tvarkos aprašo patvirtinimo“ pakeitimo“.

5.2. Sveikatos mokymo ir ligų prevencijos centro „Lėtinėmis neinfekcinėmis ligomis (cukriniu diabetu, bronchų astma ir dermatitu) sergančių vaikų, ugdomų bendrojo ugdymo įstaigose, sveikatos priežiūros mokyklose“ (2020) rekomendacijomis.

**II SKYRIUS**

**SĄVOKOS IR APIBRĖŽIMAI**

6. Apraše naudojamos sąvokos ir apibrėžimai:

6.1. **Lėtinės neinfekcinės ligos** – ilgos trukmės ir paprastai lėtai progresuojančios ligos, tokios kaip širdies ir kraujagyslių ligos, vėžys, cukrinis diabetas, lėtinės kvėpavimo takų ligos ir psichikos sveikatos sutrikimai, kaip tai nustatyta Lietuvos sveikatos 2014–2025 metų strategijoje, patvirtintoje LR Seimo 2014 m. birželio 26 d. nutarimu Nr. XII-96413.

6.2.**Vaikas** – asmuo, kuris lanko lopšelį-darželį.

6.3. **Tėvai (globėjai)** – vaiko atstovai pagal įstatymą, kaip tai nustatyta LR vaiko teisių apsaugos pagrindų įstatyme, t. y. vaiko tėvai, vaiką įvaikinus, – įtėviai, nustačius globą, – globėjai, įstatymų nustatytais atvejais – valstybinė vaiko teisių apsaugos institucija.

6.4. **Savirūpa** – vaiko, sergančio lėtine neinfekcine liga, gebėjimas saugoti sveikatą, prisitaikyti prie aplinkos sąlygų, apsisaugoti nuo ligos komplikacijų, sveikatos būklės pablogėjimo atpažinimas ir gebėjimas pačiam vykdyti gydytojo paskirtą gydymą savarankiškai, su šeimos ar lopšelio-darželio darbuotojų pagalba, kaip tai nustatyta Plane.

6.5. **Individualus savirūpos planas** – individualiai pagal gydytojo rekomendacijas ir tėvų (globėjų) lūkesčius parengtas veiksmų planas, užtikrinantis sklandžią savirūpos proceso eigą.

6.6. **Įgaliotas atstovas** – lopšelio-darželio direktoriaus įsakymu paskirtas asmuo, atsakingas už savirūpos pagalbos organizavimą.

**III SKYRIUS**

**SAVIRŪPOS PROSESO ORGANIZAVIMAS LOPŠELYJE-DARŽELYJE**

7. Savirūpos procesas lopšelyje-darželyje organizuojamas, jei:

7.1. vaiko tėvai (globėjai), rašydami prašymą dėl priėmimo pasirašydami ugdymo sutartį su lopšeliu-darželiu, pažymi, kad vaikas serga LNL ir jam reikalinga pagalba savirūpai;

7.2. vaiko tėvai (globėjai) raštu praneša lopšeliui-darželiui apie esantį, atsiradusį savirūpos organizavimo poreikį vaikui;

7.3. lopšelio-darželio VSPS apie savirūpos poreikį vaikui informaciją gauna, analizuodamas vaiko sveikatos duomenis vaikų sveikatos stebėsenos informacinė sistemoje (VSS IS).

8. Savirūpos proceso organizavimo eiga:

8.1. gavus informaciją apie vaikui reikalingą savirūpos pagalbą, lopšelio-darželio įgaliotas atstovas arba VSPS inicijuoja Vaiko gerovės komisijos (toliau – VGK) posėdį. Į posėdį pakviečiami: vaiko tėvai (globėjai). Jo metu vaiko tėvai (globėjai) supažindinami su lopšelio-darželio galimybėmis organizuoti vaiko savirūpai reikalingą pagalbą, aptariama individualaus savirūpos plano (toliau – Planas) (1 priedas) būtinybė bei jo parengimas.

8.2. VSPS, lopšelio-darželio įgaliotas atstovas rengia Planą pagal tiksliai, aiškiai išdėstytas gydytojo rekomendacijas bei tėvų (globėjų) išsakytus lūkesčius;

8.3. lopšelio-darželio įgaliotas atstovas supažindina tėvus (globėjus) su Planu;

8.4. tėvai (globėjai) užpildo Plano 2, 5 dalis;

8.5. planas suderinamas su tėvais (globėjais) jiems pasirašant 8 dalyje.

8.6. Planas suderinamas su lopšelio-darželio VSPS jam pasirašant 9 dalyje;

8.7. suderintas Planas įsakymu tvirtinamas lopšelio-darželio direktoriaus;

8.8. VSPS supažindina ir apmoko Planą įgyvendinančius lopšelio-darželio darbuotojus bei pateikia jiems pasirašyti Pasižadėjimą saugoti tvarkomų asmens ir kitų duomenų paslaptį, laikytis duomenų saugos reikalavimų (2 priedas);

8.9. suderintas ir patvirtintas Planas tampa Vaiko ugdymo sutarties neatsiejama dalimi;

8.10. Planas gali būti koreguojamas pasikeitus vaiko sveikatos būklei;

8.11. tėvai (globėjai) gali atsisakyti savirūpos vaikui organizavimo, atsisakymą išreikšdami raštiškai.

**IV SKYRIUS**

**LOPŠELIO-DARŽELIO ATSAKOMYBĖS IR PAREIGOS**

9. Lopšelis-darželis įsipareigoja:

9.1. sudaryti sąlygas vaiko savirūpai organizuoti;

9.2. parengti individualų savirūpos planą;

9.3. organizuoti individualius pokalbius, VGK posėdžius su tėvais (globėjais);

9.4. tvarkyti ir saugoti surinktus vaikų ir tėvų (globėjų) asmens duomenis laikantis Bendrojo duomenų apsaugos reglamento ir Asmens duomenų tvarkymo lopšelio-darželio taisyklių reikalavimų.

10. Lopšelis-darželis atsako už sklandų savirūpos proceso organizavimą, individualaus savirūpos plano sudarymą bei proceso koordinavimą.

11. Esant reikalui, lopšelio-darželio darbuotojai pildo Vaistų atidavimo vaikui registracijos žurnalą (3 priedas).

**V SKYRIUS**

 **TĖVŲ (GLOBĖJŲ) ATSAKOMYBĖS IR PAREIGOS**

12. Informuoti lopšelį-darželį apie savirūpos organizavimo poreikį.

13. Suteikti reikiamą informaciją Plano rengimui.

14. Pateikti gydytojų rekomendacijas.

15. Atvykti į individualius susitikimus, VGK posėdžius.

16. Plane užpildyti tėvams (globėjams) skirtas dalis ir pateikti teisingą informaciją.

17. Tėvai (globėjai) privalo užtikrinti, suteikti visas Plane nurodytas priemones ir medikamentus bei pasirūpinti susidarančių atliekų šalinimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaikų, sergančių lėtinėmis neinfekcinėmis ligomis, savirūpos proceso organizavimo tvarkos aprašo

1 priedas

**(Individualaus savirūpos plano forma)**

**INDIVIDUALUS SAVIRŪPOS PLANAS**

|  |
| --- |
| **1. DUOMENYS APIE MOKINĮ** *(pildo ugdymo įstaigos įgaliotas asmuo)* |
| Vardas ir pavardė |  |
| Gimimo data  |  |
| Gyvenamosios vietos adresas |  |
| Grupė |  |
| Plano sudarymo data  |  |
| Plano koregavimo data |  |

|  |
| --- |
| **2. ŠEIMOS NARIŲ KONTAKTAI** *(pildo tėvai (globėjai))* |
| *Pirmas kontaktas* |  |
| Vardas ir pavardė |  |
| Giminystės ryšys |  |
| Telefono Nr.  |  |
| El. pašto adresas |  |
| *Antras kontaktas* |  |
| Vardas ir pavardė |  |
| Giminystės ryšys |  |
| Telefono Nr.  |  |
| El. pašto adresas |  |

|  |
| --- |
| **3. PAGRINDINIŲ ASMENŲ, DALYVAUJANČIŲ ĮGYVENDINAT PLANĄ LOPŠELYJE-DARŽELYJE, KONTAKTAI** *(pildo ugdymo įstaigos įgaliotas asmuo)* |
| **Pirmas asmuo** |  |
| Vardas ir pavardė |  |
| Pareigos |  |
| Darbo grafikas |  |
| Telefono Nr.  |  |
| El. pašto adresas |  |
| **Antras asmuo** |  |
| Vardas ir pavardė |  |
| Pareigos |  |
| Darbo grafikas |  |
| Telefono Nr.  |  |
| El. pašto adresas |  |
| **Trečias asmuo** |  |
| Vardas ir pavardė |  |
| Pareigos |  |
| Darbo grafikas |  |
| Telefono Nr.  |  |
| El. pašto adresas |  |

|  |
| --- |
| **4. INFORMACIJA APIE VAIKO SVEIKATĄ (iš medicininių dokumentų)***(pildo VSPS)* |
| Diagnozė |  |
| Tarptautinis ligos kodas |  |
| Gydytojo išvados |  |
| Gydytojo rekomendacijos |  |
| Paskirti vaistai |  |
| Vaistų naudojimo instrukcija *(kartai per dieną, tikslus laikas)* |  |
| Galimos vartojamų vaistų alerginės reakcijos |  |
| Galimi vartojamų vaistų šalutiniai poveikiai |  |

|  |
| --- |
| **5. INFORMACIJA APIE VAIKO SVEIKATĄ***(pildo tėvai (globėjai))* |
| Sveikatos būklės apibūdinimas |  |
| Pasireiškiančios alerginės reakcijos, netoleravimai |  |
| Pasireiškiantys elgesio, emocijų ir kt. požymiai |  |
| Pasireiškiančios organizmo reakcijos pavartojus paskirtus vaistus |  |
| Pasireiškiančios organizmo reakcijos pamiršus pavartoti paskirtus vaistus |  |
| Aplinkos veiksniai, galintys išprovokuoti / pabloginti priepuolius / sveikatos būklę |  |
| Veiksniai, padedantys stabilizuoti sveikatos būklę |  |
| Vaiko sveikatos būklės įtaka ugdymo(si) procesui |  |
| Vaiko sveikatos būklės įtaka veiklai už lopšelio-darželio ribų *(išvykų, kelionių ir kt.)* |  |
| Fizinio aktyvumo toleravimas |  |
| Mitybos ypatumai |  |
| Pedagogų veiksmai, galintys padėti vaikui |  |
| VSPS veiksmai, galintys padėti vaikui |  |

|  |
| --- |
| **6. LOPŠELIO-DARŽELIO DARBUOTOJŲ MOKYMAI** *(pildo ugdymo įstaigos įgaliotas asmuo)* |
| Reikalingi mokymai |  |
| Lopšelio-darželio darbuotojai, kuriems reikalingi mokymai |  |

|  |
| --- |
| ***Mokymuose dalyvavę lopšelio-darželio darbuotojai*** |
| *Mokymų data* | *Darbuotojo vardas ir pavardė* | *Darbuotojo parašas* |
|  |  |  |
|  |  |  |
|  |  |  |

|  |
| --- |
| **7. ATLIEKŲ, SUSIDARANČIŲ ORGANIZUOJANT SAVIRŪPĄ, ŠALINIMAS***(pildo ugdymo**įstaigos įgaliotas asmuo)* |
| Atliekos |  |
| Atliekų laikymo tara |  |
| Atliekų šalinimo periodiškumas, diena(os) |  |

|  |
| --- |
| **8. TĖVŲ (GLOBĖJŲ) SUTIKIMAS** |
| Sutinku, kad šiame Plane pateikta informacija yra tiksli ir atitinka pagalbos mano vaiko savirūpai organizavimo lopšelyje-darželyje poreikius. Suprantu ir sutinku, kad informacija bus dalijamasi su lopšelio-darželio darbuotojais, dalyvaujančiais pagalbos mano vaiko savirūpai procese ir ugdyme. Įsipareigoju nedelsiant informuoti lopšelį-darželį apie visus pokyčius, galinčius turėti įtakos šio Plano įgyvendinimui. Susipažinau su individualiu vaiko savirūpos planu. Įsipareigoju pasirūpinti atliekų, susidarančių organizuojant mano vaiko savirūpą, pašalinimu. |
| Aš sutinku, kad *(reikiamą atsakymą pažymėti varnele)*:o Reikalingus vartoti vaistus lopšelyje-darželyje administruos paskirtas lopšelio-darželio darbuotojas.o Lopšelis-darželis bus atsakingas už vaistų išdavimą vaikui, plane nurodytu laiku, dozėmis, būdais.o Vaikas su savimi gali turėti gydytojo paskirtus vaistus ir būtų atsakingas už jų vartojimą. |
| **Tėvų (globėjų)****vardas, pavardė, parašas** |  |
| **9. LOPŠELIO-DARŽELIO „SIGUTĖ“ DARBUOTOJAI** |

|  |  |
| --- | --- |
| Lopšelio-darželio įgalioto asmens, darbuotojų, dalyvausiančių savirūpos Plano įgyvendinime, vardai, pavardės, parašai |  |
| Lopšelio-darželio VSPSvardas, pavardė, parašas |  |
| Lopšelio-darželio direktoriaus vardas, pavardė, parašas |  |

Vaikų, sergančių lėtinėmis neinfekcinėmis ligomis, savirūpos proceso organizavimo tvarkos aprašo

2 priedas

**(Individualų savirūpos planą įgyvendinančių darbuotojų pasižadėjimo forma)**

**PASIŽADĖJIMAS**

**SAUGOTI KREKENAVOS LOPŠELIO-DARŽELIO „SIGUTĖ“ TVARKOMŲ VAIKŲ IR JŲ TĖVŲ (GLOBĖJŲ) ASMENS IR KITŲ DUOMENŲ PASLAPTĮ,**

**LAIKYTIS DUOMENŲ SAUGOS REIKALAVIMŲ**

\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_

(data) (registracijos numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

1. Aš suprantu, kad:

1.1. savo darbe susipažinsiu su konfidencialia informacija, kuri negali būti atskleista ar perduota neįgaliotiems asmenims ar institucijoms;

1.2. draudžiama sudaryti sąlygas neįgaliotiems asmenims susipažinti su tokia informacija;

1.3. netinkamas asmens duomenų tvarkymas gali užtraukti atsakomybę pagal Lietuvos Respublikos ir Europos Sąjungos teisės aktus.

2. Man išaiškinta, kad konfidencialią informaciją pagal šį pasižadėjimą sudaro:

2.1. asmens duomenys, suprantami, kaip apibrėžti 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);

2.2. informacija, kurią darbo metu patikėta tvarkyti ar naudotis, išskyrus, kai tokią informaciją teikti įpareigoja teisės aktai ar kompetentingos institucijos.

3. Aš įsipareigoju:

3.1. saugoti konfidencialią informaciją;

3.2. tvarkyti konfidencialią informaciją vadovaudamasis Lietuvos Respublikos įstatymais ir kitais teisės aktais;

3.3. neatskleisti, neperduoti ir nesudaryti sąlygų įvairiomis priemonėmis susipažinti su tvarkoma informacija nė vienam asmeniui, kuris nėra įgaliotas naudotis šia informacija;

3.4. pranešti savo tiesioginiam vadovui arba asmeniui, atsakingam už informacijos saugumą, apie bet kokius bandymus sužinoti man patikėtą konfidencialią informaciją ir apie bet kokią situaciją, kuri gali kelti grėsmę informacijos saugumui;

3.5. pasibaigus darbo santykiams ar pasikeitus pareigoms, toliau saugoti darbo metu sužinotą konfidencialią informaciją.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_

(data)

Vaikų, sergančių lėtinėmis neinfekcinėmis ligomis, savirūpos proceso organizavimo tvarkos aprašo

3 priedas

**(Vaistų atidavimo vaikui registracijos žurnalo forma)**

**VAISTŲ ATIDAVIMO VAIKUI REGISTRACIJOS ŽURNALAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Vaiko | Data | Vaistų pavadinimas | Dozė | Išdavimo laikas | Vartojimo būdas | Vaistus išdavė |
| Pavardė | Vardas | Gim. data | Vardas | pavardė | Pareigos | Parašas |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |